Rumah Kasih Suraya

Rumah Kasih Suraya ialah sebuah siri drama televisyen Malaysia 2025 arahan oleh Waan Hafiz, dibintangi oleh Nad Zainal dan Fauziah Ahmad Daud. Siri ini memulakan tayangan di Slot Bidadari, TV1 bermula 1 Mac 2025 menggantikan Sembang Jarak Jauh.

Sinopsis
Suraya Hanis, seorang bekas peragawati, membuka Rumah Kasih Suraya menjelang Ramadan sebagai tanda rasa tanggungjawab dan keinsafan. Kisah ini memaparkan pengorbanannya untuk membantu mereka yang memerlukan, serta cabaran di sebalik kerjaya glamor yang penuh fitnah dan godaan. Ia menyoroti betapa pentingnya keimanan, ketabahan mental, dan usaha gigih untuk berjaya dalam dunia selebriti.

Suraya menyewa banglo Datuk Badar untuk membuka rumah kebajikan khas untuk golongan artis veteran. Suraya seorang supermodel dan usahawan tudung yang popular. Primadona Zaiton akan turut menghuni di Rumah Kasih Suraya. Primadona Zaiton adalah artis veteran yang sangat popular satu masa dulu dan pernah memenangi anugerah Pelakon Wanita Terbaik.
Pelakon
Pelakon utama
 Nad Zainal sebagai Suraya Hanis
 Fauziah Ahmad Daud sebagai Primadona Zaiton
Pelakon pembantu
 Fad Anuar sebagai Shafiq
 Dato Jalaludin Hassan sebagai Datuk Badar
 Datin Fadilah Mansor sebagai Datin Fauziah
 Sobri Anuar sebagai Pak Cik Amran
 Sheila Mambo sebagai Mak Cik Kiah
 Adam Shahz sebagai Rizal
 Nor Albaniah sebagai Cik Tim
 Daniesh Suffian sebagai Yusof
 Nur Asyiqin sebagai Zaiton Muda
 Fazlina Ahmad Daud sebagai Hamidah

Rujukan
Kategori:Rancangan TV1
Kategori:Drama Melayu 2025